KOMISSION ASETUS (ETY) N:o 1665/72, annettu 28 päivänä heinäkuuta 1972, kylvösiemeneksi tarkoitetun hybridimaissin vapaasti rajalla -tarjoushinnan määrittämistä ja tasoitusmaksun vahvistamista koskevista yksityiskohtaisista soveltamissäännöistä



Virallinen lehti nro L 175 , 02/08/1972 s. 0049 - 0050

Suomenk. erityispainos Alue 3 Nide 4 s. 0230

Tanskank. erityispainos: Sarja I Alue 1972(III) s. 0780

Ruotsink. erityispainos Alue 3 Nide 4 s. 0230

Englannink. erityispainos: Sarja I Alue 1972(III) s. 0819

Kreikank. erityispainos: Luku 03 Nide 8 s. 0094

Espanjank. erityispainos: Luku 03 Nide 6 s. 0055

Portugalink. erityispainos: Luku 03 Nide 6 s. 0055



KOMISSION ASETUS (ETY) N:o 1665/72, annettu 28 päivänä heinäkuuta 1972, kylvösiemeneksi tarkoitetun hybridimaissin vapaasti rajalla -tarjoushinnan määrittämistä ja tasoitusmaksun vahvistamista koskevista yksityiskohtaisista soveltamissäännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(1) ja erityisesti sen 6 ja 9 artiklan, sekä katsoo, että asetuksen (ETY) N:o 2358/71 6 artiklan 2 kohdassa säädetään, että kullekin kylvösiemeneksi tarkoitetulle hybridimaissityypille, jonka osalta viitehinta vahvistetaan, on kaiken saatavissa olevan tiedon perusteella määritettävä vapaasti rajalla -tarjoushinta kunkin viejämaan osalta, vapaasti rajalla -tarjoushinnan määrittämiseksi mahdollisimman täsmällisesti olisi määritettävä huomioon otettavat tiedot eli tulliasiakirjoihin ja kaupallisiin asiakirjoihin merkittyjen hintojen lisäksi kaikki kolmansien maiden käyttämiä hintoja koskevat tiedot, on tarpeen, että vapaasti rajalla -tarjoushinnat vahvistetaan kansainvälisen kaupan suotuisimpien ostomahdollisuuksien perusteella; vapaasti rajalla -tarjoushintojen edustavuuden vuoksi on tärkeää jättää ulkopuolelle tiettyjä laskennallisia tietoja, erityisesti kun on kyse pienestä määrästä, kun todettuja hintoja sovelletaan tuotteeseen, joka on eri pakkaamisen tai kaupan pitämisen vaiheessa viitehintaa vahvistettaessa, on tarpeen vertailtavuuden vuoksi mukauttaa todetut hinnat silloin, kun niitä ei sovelleta vapaasti rajalla tai kylvösiemeneksi tarkoitetun hybridimaissin viitehinnan vahvistamista ja vapaasti rajalla -tarjoushinnan määrittämistä koskevista yleisistä säännöistä 20 päivänä heinäkuuta 1972 annetun neuvoston asetuksen (ETY) N:o 1578/72(2) 3 artiklan mukaisesti, olisi määritettävä ne olosuhteet, joissa on suotavaa vahvistaa, muuttaa tai kumota tasoitusmaksu, tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Vapaasti rajalla -tarjoushinnat on määritettävä kunkin viejämaan mukaan kaiken saatavissa olevan tiedon ja erityisesti jäsenvaltioiden tiedonantojen perusteella. Jäsenvaltioiden on käytettävä tähän erityisesti tuotaviin tuotteisiin liittyvien tulliasiakirjojen sekä laskujen ja kaikkien muiden kaupallisten asiakirjojen sisältämiä merkintöjä. 2. Vapaasti rajalla -tarjoushinnan määrittämisessä otetaan lisäksi huomioon kaikki muut kolmansien maiden käyttämiä hintoja koskevat tiedot, kun kyse on hinnoista: a) joita käytetään kolmansien maiden viennissä; b) jotka on todettu yhteisön viennissä; c) jotka on todettu tuontituotteiden osalta yhteisön markkinoilla; d) jotka on todettu kolmansien tuoja- ja viejämaiden markkinoilla; e) jotka ovat seurausta tasoitustoimista. 3. Tietojen hankinnassa käytetään erityisesti seuraavia lähteitä: a) kolmansien viejä- ja tuojamaiden valtuutettujen viranomaisten julkaisemia virallisia tietoja; b) sekä jäsenvaltioissa että kolmansissa maissa tuotantoon ja kauppaan erikoistuneiden lehtien julkaisemia tietoja; c) sekä jäsenvaltioissa että kolmansissa maissa tuotantoa ja kauppaa edustavien ammattijärjestöjen toimittamia tietoja. 4. Huomioon ei oteta sellaisiin tarjouksiin liittyviä tietoja, joilla ei ole markkinoilla taloudellista merkitystä erityisesti niiden pienten määrien vuoksi. 2 artikla 1. Edellä 1 artiklan mukaisesti kerätyt hintatiedot, jotka viittaavat muuhun kuin yhteisön vapaasti rajalla -vaiheeseen, muutetaan tähän vaiheeseen korjaamalla hintatiedot, jotta otetaan huomioon tuotteen hinnan toteamispaikan ja yhteisön rajan välillä tapahtuneet kuljetus- ja ylläpitokustannukset. 2. Asetuksen (ETY) N:o 1578/72 3 artiklassa tarkoitettu mukautus on tehtävä ottaen huomioon yhteisön markkinoilla kaupan pitämisen tai pakkaamisen eri vaiheissa olevien kyseisten tuotteiden hintasuhde. 3 artikla Vapaasti rajalla -tarjoushinnat vahvistetaan kunkin viejämaan osalta kyseisten tuotteiden suotuisimpien ostomahdollisuuksien perusteella, jotka on laskettu 1 ja 2 artiklan säännösten mukaisesti. 4 artikla 1. Hybridimaissin osalta on vahvistettava tasoitusmaksu, kun todetaan, että kyseisen hybridimaissin vapaasti rajalla -tarjoushinta, johon on lisätty tulli, on alhaisempi kuin tämän hybridimaissityypin viitehinta. 2. Tasoitusmaksua on muutettava, kun vapaasti rajalla -tarjoushinnassa todetaan tuntuvaa vaihtelua. 3. Tasoitusmaksu on poistettava, kun vapaasti rajalla -tarjoushinta, johon on lisätty tulli, on vähintään yhtä korkea kuin viitehinta. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä heinäkuuta 1972. Komission puolesta Puheenjohtaja S. L. MANSHOLT (1) EYVL N:o L 246, 5.11.1971, s. 1 (2) EYVL N:o L 168, 26.7.1972, s. 1